Yokosuka Laivyno techninis arsenalas

Jokosuka, arba Yokosuka laivyno techninis arsenalas (jap. 海軍航空技術廠, Kaigun Kōkū Gijutsu-shō, liet. Laivyno oro techninis arsenalas) buvo valstybinė Japonijos karinės pramonės įmonė, gaminusi lėktuvus. Savo egzistavimo laikotarpiu įmonė keitė pavadinimus ir akronimus, pvz. „Kūgi-shō" (空技廠, pavadinimo "Kōkū Gijutsu-shō" 航空技術廠 santrumpa). Dažniausiai naudotas pavadinimas buvo „Yokosuka", kilęs iš vietovės, kurioje ir buvo įsikūręs pats arsenalas ir jos dirbtuvės.

Istorija 

1869 m. Japonijos Imperijos karinis jūrų laivynas Jokosukos (Yokosuka) mieste (prie Tokijo įlankos, šalia Jokohamos) įsteigė arsenalą ir technikos dirbtuves. Pradžioje arsenale buvo remontuojami kariniai laivai, jo saugyklos buvo naudojamos kaip vienas pagrindinių laivyno įsigyjamos amunicijos ir kitų medžiagų sandėlių.Japonijos laivynui pradėjus naudoti lėktuvus, Jokosukos arsenalas dirbtuvės tapo viena pagrindinių vietų, kur buvo surenkami, testuojami ir parengiami naudojimui iš užsienio atvežti lėktuvai. Arsenale buvo įdarbinti ir pirmieji užsienyje piloto licencijas įgiję karo lakūnai.
Nustačius lėktuvų trūkumus, arsenalo dirbtuvėse jie buvo remontuojami ir modifikuojami. Šią veiklą laivyno vadovybė įteisino 1913 m., gegužės mėn. Arsenalo torpedų gamykloje oficialiai įkūrusi „Lėktuvų gamyklą ir aprūpinimo departamentą“.

Sekančiais metais įmonė pirmą kartą buvo pavadinta „Yokosuka": tai buvo pilno pavadinimo - Yokosuka Kaigun Kōshō („Yokosuka karinis arsenalas“) - santrumpa. 1919 m. gruodžio mėn. įmonė buvo pervadinta Kaigun Kōkū Shiken-sho (Aeronautinių tyrimų jūrinė įstaiga). 1923 m. balandį įmonė buvo pervadinta Kaigun Gijutsu Kenkyūsho („Jūrinių techninių tyrimų institutas“), o pats arsenalas kartu su keletu aprūpinimo dalinių buvo perkeltas į Cukidži (Tsukiji). Visa naujosios įmonės įranga buvo sunaikinta 1923 m. Didžiojo Kantō žemės drebėjimo metu, po ko gamyba grįžo į Jokosuką. 1932 m. balandžio 1 d. įstaiga buvo pervadinta Kaigun Kokusho (Laivyno oro arsenalas), vėliau - 1-uoju laivyno aviatechniniu arsenalu Jokosukoje (第一海軍航空技術廠 Koku Gidzutsu-se) ir tapo pavaldi pertvarkytam Karinio jūrų laivyno oro pajėgų štabui.

Karo metai 

Karo su Kinija ir Antrojo pasaulinio karo metu „Yokosuka“ sukūrė keliolika įvairios paskirties lėktuvų modelių. Pats arsenalas gamino labai nedaug lėktuvų, dažniausiai įmonės vaidmuo apsiribodavo techninės dokumentacijos parengimu, bandomojo egzemplioriaus gamyba ir bandymais. Jį patvirtinus, serijinė gamyba buvo perduodama didesnius pajėgumus turėjusioms įmonėms, tokioms kaip Aichi Kokuki, Watanabe Tekkōjo plieno liejykla, (1943 m. pervadinta "Kyūshū Hikōki Kabushiki-kaisha" (九州飛行機株式会社, „Kyushu aviacijos įmonė“), ir Hiro laivyno arsenalas (Hiro Kaigun Kōshō, dažnai trumpinamu iki „Hirosho“). 

Arsenale sukurtų lėktuvų indekse paprastai būdavo raidė „Y“. Tokios praktikos pavyzdys gerai matomas lėktuvų indeksuose, kuriuose paprastai būdavo ir kūrėjo ir gamintojo kodai: pvz. Yokosuka D4Y1 buvo sukurtas Jokosukoje, tačiau jo gamintoju buvo „Aichi".

Orlaiviai

Torpednešiai 

 Yokosuka dvimotoris jūrų lėktuvas - 1916 m. sukurtas biplanas bombonešis, pirmasis Japonijoje sukurtas dvimotoris lėktuvas
 B3Y - Tipas 92, lėktuvnešio bombonešis (九二式艦上攻撃機) -1933 m. sukurtas biplanas bombonešis
 B4Y – Tipas 96, lėktuvnešio bombonešis (九六式艦上攻撃機) JAV kariuomenės kodinis pavadinimas –  „Jean“ - 1936 m. sukurtas biplanas bombonešis

Pikiruojantys bombonešiai 

 D2Y – pikiruojančio bombonešio prototipas, pralaimėjo konkursą Aichi D1A
 D3Y - Myojo (明星, „Venera“) arba Tipas 99 lavinimosi bombonešis Modelis 12 (九九式練習用爆撃機一二型) - Aichi D3A pagrindu 1945 m. sukurtas dvivietis pikiruojantis bombonešis ir lavinimosi lėktuvas
 D4Y - Suisei (彗星, „Kometa“), JAV kariuomenės kodinis pavadinimas –  'Judy' - 1942 m. sukurtas dvivietis lėktuvnešio bazavimo pikiruojantis bombonešis
 D5Y - Myojo-kai (明星改, „Venera modifikuota“) - D3Y versija kamikadzių misijoms

Žvalgybiniai lėktuvai 

 Yokosuka Nakajima - 1915 m. sukurtas žvalgybinis hidroplanas
 Ho-go Otsu-gata - 1916 m. sukurtas žvalgybinis hidroplanas
 Ho-go - 1917 m. sukurtas žvalgybinis hidroplanas
 Ro-go Ko-gata - 1918 m. sukurtas žvalgybinis hidroplanas
 D4Y1-C – Tipas 2, lėktuvnešio bazavimo žvalgybinis lėktuvas, Modelis 11 (二式艦上偵察機11型) - 1942 m. sukurtas laivuose bazuojamas lėktuvas, D4Y žvalgybinė versija. Gamintojas – Aichi.
 E1Y – Tipas 14, žvalgybinis jūrinis lėktuvas (一四式水上偵察機) - 1923 m. sukurtas žvalgybinis lėktuvas
 Tatsu-go - 1925 m. sukurtas žvalgybinio hidroplano prototipas
 1-go - 1925 m. sukurtas povandeniniame laive bazuojamas žvalgybinis hidroplanas
 E5Y – Tipas 90-3 žvalgybinis jūrų lėktuvas (九〇式三号水上偵察機) – 1930 m. sukurtas žvalgybinis hidroplanas
 E6Y – Tipas 91 žvalgybinis jūrų lėktuvas (九一式水上偵察機) - 1933 m. sukurtas povandeniniame laive bazuojamas žvalgybinis hidroplanas
 E14Y – Tipas 0 mažasis jūrinis žvalgybos lėktuvas (零式小型水上偵察機), JAV kariuomenės kodinis pavadinimas – „Glen“ - 1941 m. sukurtas povandeniniame laive bazuojamas žvalgybinis hidroplanas
 R1Y - Seiun (暁雲, „Aušros debesis“) - žvalgybinio lėktuvo prototipas
 R2Y - Keiun (景雲, „Plunksninis debesis“) - 1945 m. sukurtas žvalgybinio lėktuvo prototipas

Skraidančios valtys 

 H5Y – Tipas 99 skraidanti valtis (九九式飛行艇) – JAV kariuomenės kodinis pavadinimas –  'Cherry' - 1939 m. sukurta jūrinė patrulinė skraidanti valtis
 H7Y - JAV kariuomenės kodinis pavadinimas – „Tillie“ - 1939 m. sukurtas jūrinės patrulinės valties prototipas

Mokymosi ir lavinimosi lėktuvai 

 I-go Ko-gata - 1920 m. sukurtas mokymosi hidroplanas
 K1Y – Tipas 13 mokomasis (一三式練習機) - 1925 m sukurtas mokymosi biplanas
 K2Y – Tipas 3 pirminio mokymosi lėktuvas (三式陸上初歩練習機) – Japonijoje gaminta Avro 504 kopija
 K4Y – Tipas 90 Pirminio mokymosi jūrinis lėktuvas (九〇式水上初歩練習機) - 1933 m. sukurtas mokymosi lėktuvas
 K5Y – Tipas 93 lavinimosi lėktuvas (九三式中間練習機), JAV kariuomenės kodinis pavadinimas – „Willow“ - 1934 m. sukurtas mokymosi biplanas

Transportiniai lėktuvai 

 L3Y – Tipas 96 sausumos transporto lėktuvas (九六式陸上輸送機) – Yokosuka įmonėje gaminta Mitsubishi G3M transportinė versija

Specialios paskirties lėktuvai 

 MXY1 - 1939 m. sukurtas eksperimentinis parasolio tipo monoplanas, skirtas aerodinaminiams tyrimams; gamintojas - Watanabe
 MXY2
 MXY3 – eksperimentinis radijo bangomis valdomas sklandytuvas – taikinys (dronas)
 MXY4 – eksperimentinis radijo bangomis valdomas sklandytuvas – taikinys (dronas)
 MXY5 – transportinis sklandytuvas
 MXY6 – sklandytuvas, tarpinis modelis kuriant Kyushu J7W
 MXY7 - Ohka (櫻花, „Vyšnios žiedas“), JAV kariuomenės kodinis pavadinimas – 'Baka' – 1945 m. sukurtas raketiniu varikliu varomas lėktuvas kamikadzių misijoms
 MXY8 - Akigusa (秋草, „Rudens žolė“) – mokymų sklandytuvas, skurtas Mitsubishi J8M pagrindu; karinis indeksas - Ku-13
 MXY9 - Shuka (秋花, „Rudens gėlė“) – reaktyviniu („motorjet“ tipo) varikliu varoma MXY-8 versija (projektas)
 MXY10 – neskraidanti P1Y imitacija
 MXY11 - neskraidanti Mitsubishi G4M imitacija

Bombonešiai 

 P1Y Ginga (銀河, „Galaktika“) JAV kariuomenės kodinis pavadinimas – 'Frances'  - 1944 m. sukurtas dvimotoris bombonešis
 Tenga (天河, „Paukščių takas“) - P1Y reaktyvinė versija (tik projektas)

Varikliai 

 Ishikawajima Ne-20, reaktyvinis variklis, vokiško BMW-003 kopija

Literatūra 

 (EN) Francillon, R.J. Japanese Aircraft of the Pacific War, Putnam, London, 1970, SBN 370 00033 1
 (EN) Mikesh, Robert and Shorzoe Abe. Japanese Aircraft 1910–1941. London: Putnam, 1990. ISBN 0-85177-840-2

Išnašos 

Orlaivių gamintojai
Japonijos įmonės